# **Toimintasuunnitelma 2024 Terveysmartat**

# Hyvästä arjesta parempi maailma

Martat on kotitalousneuvontajärjestö, jonka tehtävänä on edistää kotien ja perheiden toimivaa ja kestävää arkea. Toiminnassamme korostuvat käytännölliset ja vaikuttavat ratkaisut. Jäsenemme eli martat toimivat yhdessä järjestön asiantuntijoiden kanssa kestävän kulutuksen käytännön ratkaisujen lähettiläinä.

Toiminnallemme tärkeitä periaatteita ovat yhdessä tekemisen ilo, kestävät valinnat ja avoimuus.

# Marttojen 125-vuotisjuhlavuoden teemana metsä

Martat juhlivat 125-vuotista taivaltaan vuonna 2024. Juhlavuoden teemana on metsä, juhlimme monimuotoisia metsiä, metsäsuhdetta ja luonnonantimia. Terveysmartat viettävät 20-vuotista taivaltaan vuonna 2024.

Kolme näkökulmaa metsään

* Lisätään luonnontuotteiden keräilyä ja hyödyntämistä, kuten sienet, marjat ja villiyrtit.
* Tehdään metsä tutuksi ja mennään Marttojen kanssa metsään. Muistutetaan lähimetsän merkityksestä.
* Metsän kunnioittaminen ja jokaisenoikeudet ovat lähtökohta luonnossa liikkumiselle. Kerrotaan niiden merkityksestä ja tarkoituksesta.

# Innostavaa ja kiinnostavaa marttatoimintaa

Martat on vahva yhteisö, jossa tehdään ja opitaan yhdessä. Marttailussa korostuukin yhdessä tekemisen ilo. Haluamme saada nykyistä suuremman joukon toimimaan Marttojen tavoitteiden ja arvojen mukaisesti. Martat tekevät hyvää minulle, meille, lähiyhteisölleen ja maailmalle.

**Tavoitteet**

* Terveysmarttojen jäsenyys koetaan kiinnostavaksi ja jäsentyytyväisyys vahvistuu.
* Marttailu on mielekäs harrastus ja yhteisö, johon on helppo tulla mukaan. Jokaiselle löytyy oma tapa olla martta.
* Terveysmarttojen monipuolisesta toimintakalenterista löytyy innostavaa ja kiinnostavaa toimintaa kaikille jäsenille.
* Yhdistys järjestää ainakin yhden kaikille avoimen tapahtuman = jäsenillan.
* Yhdistys huomioi toiminnassaan marttajärjestön strategian ja brändin sekä toimintavuoden yhteiset metsäteeman ja valtakunnalliset tapahtumat.
* Yhdistys käyttää Marttarekisteriä ja Marttatilastoa. Yhdistyksellä on kotisivut tai muu kanava, josta sen toiminnasta saa tietoa.

**Toimenpiteet**

* Yhdistyksellä on **marttailtoja**, joiden teemoina ovat esimerkiksi:
	+ Kulttuuri
	+ Ruoka, esim. ruokakurssi
	+ Metsä, esim. eväsretki metsään, sieniretki
	+ Käsityöt, esim. sukkien kutominen joulukasseihin
	+ Vierailu tai vierailija
* Yhdistys järjestää 22.2. jäsenhankintatapahtuman, avointen ovien **Martan teehetken.**
* Yhdistys järjestää **Juhlat metsässä 21.5.** Tapahtumassa juhlitaan 125 -vuotta täyttävää marttajärjestöä, marttoja ja meille rakasta metsää ja lähiluontoa esim. **piknik Seurasaareen**
* Yhdistys järjestää syyskuulle matkan, jolla juhlistetaan Terveysmarttojen 20 vuotispäivää
* Yhdistys vie vanhuksia ulkoilemaan lähimetsään Kivelän sairaalasta
* Yhdistys kerää varat joulun alla annettavaan hyväntekeväisyyskohteeseen
* Yhdistys kysyy jäseniltä heidän toiveitaan.
* Yhdistyksen hallituksen jäsenet osallistuvat piirin tai Marttaliiton järjestämään koulutukseen, toiminnansuunnitteluiltaan tai yhdistystapaamiseen.
* Yhdistyksellä on jäsenille ja toiminnasta kiinnostuneille ajantasaiset viestintäkanavat, joita päivitetään säännöllisesti.

# Talous mahdollistaa toiminnan

Yhdistyksen toimintaedellytykset turvataan pitämällä talous tasapainossa pitkäjänteisesti siten, että toimintakulut eivät ylitä tuottojen määrää.

**Tavoitteet**

* Yhdistyksen talous on tasapainossa.

**Toimenpiteet**

* Yhdistykselle laaditaan tasapainoinen talousarvio, jonka toteutuminen varmistetaan hyvällä talouden hoidolla.
* Kirjanpito on ajantasaista ja tilinpäätökset moitteettomia.
* Taloudesta raportoidaan sovitulla jaksotuksella.

#

# Mittarit

Marttajärjestölle on määritelty vuoden 2024 ydinmittarit. Yhdistysten mittarit ovat:

* Jäsenmäärä ja sen muutos. Tavoitetaso: Jäsenmäärä kasvaa tai pysyy samana.
* Jäsenpito. Tavoitetaso: Yhdistykseen liittyy enemmän jäseniä kuin eroaa.
* Vapaaehtoistoiminnan tunnit. Tavoitetaso: Vapaaehtoistoiminnan tuntien määrä palaa ennen koronaa olevalle tasolle.

# Terveysmarttojen toimintakalenteri 2024 liite1